**09.02.2017**

**NOTA INFORMATIVĂ**

**Instrucțiune cu privire la organizarea alimentației copiilor/elevilor în cadrul instituțiilor de învățământ general**

La indicația dlui viceprim-ministru Gheorghe Brega nr.03-03-459 din

20.12.2016 și a Consiliului Național pentru Protecția Drepturilor Copilului nr.1 din 16.01.2017, Ministerul Educației a elaborat prezenta *Instrucțiune cu privire la organizarea alimentației copiilor și elevilor în instituțiile de învățământ general*.

Scopul implementării Instrucţiunii cînstă în eficientizarea procesului de

alimentaţie în instituțiile de învăţământ general şi ameliorarea statutului nutriţional al copiilor/elevilor, precum și prevenirea intoxicațiilor alimentare, bolilor diareice şi maladiilor netransmisibile.

Obiectivele organizării procesului de alimentaţie în instituțiile de învăţământ

general sunt:

1. stabilirea gradului de responsabilitate a tuturor actanţilor implicaţi în procesul de alimentaţie în instituţiile de învăţământ general;
2. oferirea unor repere metodologice clare de organizare a alimentaţiei în instituţiile de învăţământ general.
3. asigurarea dreptului copiilor/elevilor la alimentație sănătoasă și echilibrată.

 Instrucțiunea prevede etape și responsabilități concrete privind organizarea alimentației în instituțiile de învățământ general pentru toți actanții, cu specificarea (la necesitate) a bazei legislativ-normative la care se face referire.

Instrucțiunea se adresează agenților economici-furnizori de produse și servicii alimentare pentru instituțiile de învățământ general, autorităților publice locale de nivelul întâi și al doilea, managerilor de instituții de învățământ publice, executorilor secundari de buget, care licitează produse și servicii alimentare, managerilor de instituții de învățământ general și personalului implicat în organizarea alimentației copiilor și elevilor.

Proiectul Instrucțiunii a fost elaborat într-un proces participativ extins, cu implicarea managerilor de instituții de învățământ general, inclusiv instituții rezidențiale, a specialiștilor din domeniul educației timpurii, consultat/completat/ redactat cu și de către Centrul Național de Sănătate Publică și Agenția Națională pentru Siguranța Alimentelor.

Maria Vrânceanu, consultant DÎP

e-mail: maria.vranceanu@yahoo.com